stanford-oval/wikipedia huggingface dataset:
วัน แบงค็อก
การจัดสรรพื้นที่ > วัน แบงค็อก รีเทล > เดอะ สตอรีส์

เดอะ สตอรีส์ (อังกฤษ: The Storeys, แปลว่า "ชั้น") หรืออาคาร R2 เป็นอาคารค้าปลีกหลังที่สองจำนวน 6 ชั้น ฝั่งถนนวิทยุทางทิศตะวันตกของโครงการ โดยทำหน้าที่เป็นฐานอาคารของอาคารสำนักงาน วัน แบงค็อก ทาวเวอร์ โฟร์ อาคารโรงแรม ปฐมเฮาส์ และอาคารโรงแรม แอนดาซ แอท วัน แบงค็อก มีพื้นที่อาคารรวม 64,000 ตารางเมตร (พื้นที่เช่า 35,000 ตารางเมตร) ตัวอาคารออกแบบภายใต้แนวคิด "พื้นที่สร้างตัวตนของคุณ" (Your Own Story Playground) นำเสนอร้านค้าแนวคิดใหม่ที่เป็นเทรนด์โลก ผสมผสานด้วยกลิ่นอายวัฒนธรรมร่วมสมัย และคอนเซปท์สโตร์รูปแบบใหม่ที่นำเสนอที่นี่เป็นที่แรก ทั้งร้านแฟชัน ร้านอาหาร คาเฟ่ แหล่งสังสรรค์ยามกลางคืน และสถานออกกำลังกายรูปแบบใหม่ ประกอบด้วยร้านค้าหลักในกลุ่ม "เมด อิน วัน แบงค็อก" คือ แบงค็อก วันเดอร์ และ เทคเวิลด์ บาย ดอทไลฟ์ รวมถึงผู้เช่าหลักที่รายอื่น ได้แก่ จิม ทอมป์สัน ไลฟ์สไตล์ สโตร์ ซึ่งเป็นสาขาแรกที่มีทั้งร้านค้า นิทรรศการ และร้านอาหารในพื้นที่เดียวกัน, คลับ 21, สตาร์บัคส์ รีเสิร์ฟ แฟล็กชิพ สโตร์ ซึ่งเป็นสาขาแรกในไทยที่มีจุดเทเครื่องดื่มเหลือทิ้งเพื่อง่ายต่อการนำแก้วพลาสติกไปรีไซเคิล, เจ็ตส์ แบล็ค ฟิตเนส ซึ่งเป็นเจ็ตส์ฟิตเนสสาขาที่ 50 ของประเทศไทย และเป็นเจ็ตส์ แบล็ค แห่งแรกที่เปิดทำการ 24 ชั่วโมง รวมถึงมีบริการผ้าเช็ดตัวให้บริการสมาชิกเป็นแห่งแรก จากเดิมที่เจ็ตส์ แบล็คจะมีเวลาทำการตายตัว และไม่มีบริการดังกล่าว, % อะราบิกา, ปาติเซอเรีย โควา มอนเตนาโปเลโอเน แบงค็อก เป็นต้น นอกจากนี้อาคารแห่งนี้ยังเชื่อมต่อกับรถไฟฟ้ามหานคร สายเฉลิมรัชมงคล สถานีลุมพินี ที่ชั้น B1 เช่นเดียวกัน โดยมีร้านค้ารองรับอีกจำนวนหนึ่ง
การจัดสรรพื้นที่ > วัน แบงค็อก รีเทล > โพสต์ 1928

โพสต์ 1928 (อังกฤษ: POST 1928; อ่านว่า โพสต์ ไนน์ทีน ทเวนตี้เอท) หรืออาคาร R3 เป็นอาคารค้าปลีกหลังที่สามจำนวน 5 ชั้น ฝั่งถนนวิทยุทางทิศเหนือของโครงการ โดยทำหน้าที่เป็นฐานอาคารของอาคารที่พักอาศัย วัน 89 ไวร์เลส อาคารที่พักอาศัย เอททีน เซเวน และอาคารสำนักงาน วัน แบงค็อก ทาวเวอร์ ไฟว์ มีพื้นที่อาคารรวม 67,000 ตารางเมตร (พื้นที่เช่า 40,000 ตารางเมตร) ตัวอาคารออกแบบภายใต้แนวคิด "ถนนช็อปปิ้งของกรุงเทพ" (Bangkok Shopping Street) นำเสนอร้านค้าแฟชันระดับเรือธงจากทั่วทุกมุมโลกในรูปแบบสแตนด์อโลน ทั้งร้านสินค้าหรูหรา สินค้าสุขภาพ บริการด้านความงาม สินค้าตกแต่งบ้าน รวมถึงร้านสตรีทแวร์ระดับพรีเมียม โดยอาคารแห่งนี้มีกำหนดเปิดทำการภายในปี พ.ศ. 2568
การจัดสรรพื้นที่ > วัน แบงค็อก รีเทล > เดอะ ฟอรัม

เดอะ ฟอรัม (อังกฤษ: The Forum) หรืออาคาร R4 เป็นอาคารค้าปลีกหลังที่ 4 จำนวน 5 ชั้นฝั่งถนนวิทยุทางทิศตะวันออกเฉียงเหนือของโครงการ โดยอาคารแห่งนี้ใช้ฐานอาคารแยกต่างหาก ที่พื้นที่บางส่วนถูกออกแบบเพื่อใช้ร่วมกับอาคาร วัน แบงค็อก ทาวเวอร์ เพื่อให้กลายเป็นอาคารค้าปลีก 4 โดยสมบูรณ์ ตลอดจนอาคารวันพาวเวอร์ และอาคารห้องชุดหลังที่ 3 อาคารดังกล่าวทำหน้าที่เป็นศูนย์ความบันเทิง และศูนย์ประชุมอเนกประสงค์ พื้นที่ 50,000 ตารางเมตร โดยเป็นที่ตั้งของ วัน แบงค็อก ฟอรัม ศูนย์นิทรรศการ การประชุม และโรงมหรสพ ซึ่งบริหารโดย บริษัท เอ็น.ซี.ซี. แมนเนจเม้นท์ แอนด์ ดิเวลลอปเม้นท์ จำกัด ประกอบด้วยฟอรัมฮอลล์ พื้นที่ 10,000 ตารางเมตร ความจุสูงสุด 6,000 ที่นั่ง กับห้องประชุมย่อยอีก 4 ห้อง รวมถึงร้านค้าหลักในกลุ่ม "เมด อิน วัน แบงค็อก" อีก 2 ร้าน คือ บิ๊กซี บางกอก มาร์เช่ และโรงเบียร์ช้าง แคนวาส
การจัดสรรพื้นที่ > วัน แบงค็อก รีเทล > เมด อิน วัน แบงค็อก

เมด อิน วัน แบงค็อก (อังกฤษ: Made in One Bangkok) เป็นการนำเสนอพื้นที่ร้านค้าหลักแนวคิดใหม่ที่จะเป็นร้านค้ารูปแบบเฉพาะที่จะมีสาขาแค่ที่ วัน แบงค็อก ที่เดียวจำนวน 9 โซน ประกอบด้วย
มิตซูโคชิ เดปาจิกะ ซูเปอร์มาร์เก็ตระดับพรีเมียมรูปแบบใหม่ที่นำเอารูปแบบซูเปอร์มาร์เก็ตของอิเซตันเดิมที่เคยเปิดให้บริการที่เซ็นทรัลเวิลด์ มารวมกับแนวคิด เดปาจิกะ เพื่อปรับใช้เป็นครั้งแรกในประเทศไทย นำเสนอผ่านพื้นที่ค้าปลีกหลัก 2 ส่วน ได้แก่ ซอยมิตซูโคชิ ที่เป็นการรวมร้านอาหารและคาเฟ่ทั้งในไทยและต่างประเทศไว้ที่เดียวกัน เช่น ยามาซากิ, หวานนรี, โควาดาริ, อาฟเตอร์ ยู รวมถึงพอท มาสเตอร์ ร้านข้าวอบหม้อดินจากสิงคโปร์สาขาแรกในประเทศไทย และ ฟู้ดฮอลล์ ซูเปอร์มาร์เก็ตระดับพรีเมียมที่รวบรวมสินค้าจากทั่วทุกมุมโลกเพื่อนำเสนอเป็นครั้งแรกในไทย ซูเปอร์มาร์เก็ตดังกล่าวบริหารงานโดย บริษัท วัน แบงค็อก มิตซูโคชิ จำกัด ที่เป็นบริษัทร่วมทุนระหว่างโครงการ และ อิเซตัน มิตซูโคชิ โฮลดิงส์ จากประเทศญี่ปุ่น
สารพัดไทย ร้านค้าที่นำเสนอความเป็นไทยร่วมสมัยผ่านสินค้าหลากหลายรายการ รวมถึงยังมีร้าน ศาลาชา โดยร้านทีไทม์แอนด์สเปซ ทองหล่อ ที่แตกรูปแบบร้านมาเปิดให้บริการที่สารพัดไทยโดยเฉพาะ
ศูนย์อาหารฟู้ดสตรีท ศูนย์อาหารในกลุ่มไทยเบฟเวอเรจ ที่ได้รับการออกแบบใหม่ภายใต้รูปแบบเฉพาะตัว พร้อมทั้งนำเสนอร้านอาหารคุณภาพระดับมิชลินไกด์ในราคาประหยัด เข้าถึงได้ทุกคน
วัน คอนเทนต์ สโตร์ ร้านหนังสือรูปแบบใหม่แห่งแรกในไทย โดย ร้านนายอินทร์ ร่วมกับ ร้านเอเชียบุ๊คส์ นำเสนอประสบการณ์ร้านหนังสือและสินค้าไลฟ์สไตล์รูปแบบใหม่ครั้งแรกในไทย
ลิตเติล ไกอา พื้นที่เรียนรู้รูปแบบใหม่เพื่อเสริมสร้างพัฒนาการของเด็ก ๆ โดยอมรินทร์เบบี้แอนด์คิดส์ ภายใต้เอเอ็มอี อิมเมจิเนทีฟ
เทคเวิลด์ บาย ดอทไลฟ์ ร้านสินค้าไอทีไลฟ์สไตล์รูปแบบใหม่ ที่นำเสนอสินค้าไอทีระดับพรีเมียม ตอบรับต่อไลฟ์สไตล์รูปแบบใหม่ของคนกรุงเทพ บริหารงานโดย บริษัท คอปเปอร์ไวลด์ จำกัด (มหาชน)
แบงค็อกวันเดอร์ แอท วัน แบงค็อก แหล่งรวมร้านสังสรรค์แห่งใหม่ท่ามกลางพื้นที่สีเขียวกลางกรุงเทพ รวมร้านอาหารระดับไฟน์ไดนิ่งในตอนกลางวัน และเปลี่ยนเป็นร้านแฮงก์เอาท์ในยามค่ำคืน
ช้าง แคนวาส โรงเบียร์ต้มสดแห่งแรกใจกลางกรุงเทพมหานครโดยเบียร์ช้าง ความจุ 500 ที่นั่ง ให้บริการทั้งร้านอาหาร และเครื่องดื่มนานาชนิด ภายใต้บรรยากาศเฉพาะตัวที่ถูกออกแบบอย่างพิถีพิถัน
บิ๊กซี บางกอก มาร์เช่ ซูเปอร์มาร์เก็ตระดับพรีเมียมอีกแห่งโดยบิ๊กซีรีเทล โดยถือเป็นสาขาในโมเดลฟู้ดเพลสที่มีพื้นที่สาขาใหญ่ที่สุดในประเทศไทย อีกทั้งยังมี วีอาร์เฟรช มาร์เก็ต รูปแบบใหม่พร้อมจุดทำอาหารสดในสาขา และห้องเครื่องดื่มจากทั่วทุกมุมโลกที่มีขนาดใหญ่ที่สุดในบิ๊กซีทุกสาขา
การจัดสรรพื้นที่ > วัน แบงค็อก ฮอสพิทาลิตี

อาคารวันเอทตี้ไนน์ ไวร์เลส (โรงแรมเดอะริทส์-คาร์ลตัน และเรสซิเดนเซส แอท วัน แบงค็อก) ทางซ้ายมือ และโรงแรมแอนดาซ วัน แบงค็อก ทางขวามือ
อาคารปฐมเฮาส์ (ซ้ายมือ) และอาคารเอททีน เซเวน (ขวามือ)
วัน แบงค็อก ฮอสพิทาลิตี (อังกฤษ: One Bangkok Hospitality) เป็นกลุ่มอาคารโรงแรมระดับพรีเมียมจำนวน 5 แห่ง และเซอร์วิสเซส อพาร์ทเมนต์ ดังนี้
โรงแรมแอนดาซ วัน แบงค็อก ในเครือโรงแรมไฮแอท
โรงแรมเดอะริทส์-คาร์ลตัน กรุงเทพ จำนวน 259 ห้อง
โรงแรมเฟรเซอร์ สวีทส์ กรุงเทพฯ
โรงแรมระดับพรีเมียมในอาคาร ปฐมเฮาส์
โรงแรมบนส่วนยอดในอาคารวัน แบงค็อก ทาวเวอร์
เซอร์วิสเซส อพาร์ทเมนต์ ใน โรงแรมเฟรเซอร์ สวีทส์ กรุงเทพฯ ซึ่งเป็นส่วนยอดอาคารจำนวน 10 ชั้นของอาคารวัน แบงค็อก ทาวเวอร์ ทู
การจัดสรรพื้นที่ > วัน แบงค็อก เรสซิเดนเซส

วัน แบงค็อก เรสซิเดนเซส (อังกฤษ: One Bangkok Residences) เป็นกลุ่มอาคารชุดเพื่อการพักอาศัยแบบให้เช่า (Leasehold) ระยะเวลา 60 ปี (30+30 ปี) ตามระยะเวลาเช่าที่ดินจากสำนักงานทรัพย์สินพระมหากษัตริย์ของโครงการ มีทั้งหมด 3 แห่ง ดังนี้
อาคารที่พักอาศัย วันเอทตี้ไนน์ ไวร์เลส (อังกฤษ: ONE89 Wireless) ตั้งตามเลขที่ตั้งของอาคาร คือเลขที่ 189 ถนนวิทยุ ใช้พื้นที่ร่วมกับโรงแรมเดอะริทส์-คาร์ลตัน กรุงเทพ
อาคารที่พักอาศัย เอททีนเซเวน (อังกฤษ: EI8HTEEN SEVEN) ตั้งตามเลขที่ตั้งอาคารเช่นกัน คือเลขที่ 187 ถนนวิทยุ
อาคารที่พักอาศัยหลังที่ 3 ตั้งอยู่ด้านหลังอาคารเดอะ ฟอรัม ใกล้กับอาคารวันเพาเวอร์ และสมาคมฝรั่งเศสกรุงเทพฯ ซึ่งยังมิได้เริ่มการก่อสร้างเนื่องจากอยู่ในเขตที่ดินที่อยู่อาศัย (สีน้ำตาล) เช่นเดียวกับวัน แบงค็อก ทาวเวอร์ ปัจจุบันเป็นพื้นที่นิทรรศการแสดงแนวคิดและประวัติความเป็นมาของโครงการ ในชื่อ เดอะ พรีลูด วัน แบงค็อก (อังกฤษ: The Prelude One Bangkok)
การจัดสรรพื้นที่ > วัน แบงค็อก อาร์ดแอนด์คัลท์เจอร์

หมุดเขตประกาศโบราณสถานสถานีวิทยุศาลาแดง บริเวณวัน แบงค็อก บูเลอวาร์ด
เดอะ ไวร์เลส เฮาส์ แอท วัน แบงค็อก
วัน แบงค็อก อาร์ดแอนด์คัลท์เจอร์ (อังกฤษ: One Bangkok Art & Culture) เป็นพื้นที่สาธารณะรอบ ๆ โครงการ แบ่งเป็นดังนี้
พื้นที่สีเขียวภายในโครงการจำนวน 50 ไร่ ซึ่งเป็นสวนสาธารณะสามแห่ง ที่ออกแบบให้เชื่อมต่อกับทั้งสวนลุมพินีและสวนป่าเบญจกิติ รวมถึงมีประติมากรรมจัดแสดงโดยรอบโครงการ ซึ่งในอนาคตจะจัดการแสดงศิลปะหมุนเวียนเพื่อให้เกิดความแปลกใหม่ด้วย คือ
วัน แบงค็อก พาร์ค (อังกฤษ: One Bangkok Park ) จัตุรัสของเมืองรูปแบบลานโล่งที่เป็นสวนสาธารณะหลักภายในโครงการ โดยในอนาคตหลังจากวัน แบงค็อก ทาวเวอร์ สร้างเสร็จ จะมีลักษณะเป็นลานสี่เหลี่ยมอาคารล้อม ตรงกลางมีน้ำพุ และประติมากรรม 2 อย่าง คือ
It is, It isn't โดยโทนี เครก
S-Curve โดย Anish Kapoor
พาเหรด พาร์ค (อังกฤษ: Parade Park) สวนสาธารณะขนาดย่อมบริเวณด้านหน้าอาคารพาเหรด ฝั่งถนนพระรามที่ 4 มีประติมากรรม Zero โดย Elemgreen & Dragset ซึ่งย้ายมาจากบริเวณท่าเรืออาคารอีสต์เอเชียติก
ไวร์เลส พาร์ค (อังกฤษ: Wireless Park ) สวนสาธารณะขนาดย่อมบริเวณด้านหน้าอาคารโพสต์ 1928 และอาคารเดอะ สตอรีส์ ฝั่งถนนวิทยุ โดยภายในสวนยังมี
ประติมากรรม Fly โดย Alex Face (พัชรพล แตงรื่น) ศิลปินแนวสตรีทอาร์ตชื่อดังของไทย
อาคารพิพิธภัณฑ์ เดอะ ไวร์เลส เฮาส์ วัน แบงค็อก (อังกฤษ: The Wireless House One Bangkok) อาคารที่ปฏิสังขรณ์สถานีวิทยุศาลาแดง และเสาวิทยุโทรเลขแห่งแรกของประเทศไทย มาเป็นพิพิธภัณฑ์ที่จัดแสดงประวัติศาสตร์ของที่ตั้งโครงการ รวมถึงจัดแสดงวัตถุโบราณที่ค้นพบระหว่างการทำฐานรากของอาคาร
ถนนโดยรอบโครงการ มี 2 เส้น ดังนี้
วัน แบงค็อก บูเลอวาร์ด (อังกฤษ: One Bangkok Boulevard) เป็นถนนที่เชื่อมต่อจากทางเข้าหลักของโครงการจากฝั่งถนนวิทยุ มุ่งหน้าตรงเข้าไปวนโดยรอบวัน แบงค็อก พาร์ค ซึ่งเขตทางบางส่วนในช่วงระหว่างศูนย์การค้าโพสต์ 1928 กับวัน แบงค็อก พาร์ค ซ้อนทับกับที่ตั้งของสถานีวิทยุศาลาแดงในอดีต โครงการจึงได้จัดทำหมุดเขตประกาศโบราณสถานใหม่ให้สอดคล้องกับที่ตั้งเดิม
วัน แบงค็อก พาร์ค เลน (อังกฤษ: One Bangkok Park Lane) เป็นถนนที่เชื่อมต่อจากทางเข้าที่ 1 ของโครงการ เลียบซอยอรุณมักกินนอน ไปบรรจบที่ระหว่างโพสต์ 1928 และ เดอะ ฟอรัม ซึ่งบางส่วนเชื่อมต่อกับอุโมงค์เชื่อมไปยังทางพิเศษเฉลิมมหานครผ่านด่านลุมพินีที่โครงการเป็นผู้ก่อสร้างให้ อีกทั้งยังเชื่อมไปยังถนนวิทยุ ผ่านซอยอรุณมักกินนอน ซอยปลูกจิต และซอยสนามคลี โดยไม่ต้องผ่านถนนพระรามที่ 4 และแยกวิทยุได้อีกด้วย
ดูเพิ่ม

สถานีวิทยุศาลาแดง
โรงเรียนเตรียมทหาร
สนามมวยเวทีลุมพินี
สวนลุมไนท์บาซาร์
แหล่งข้อมูลอื่น

เว็บไซต์ทางการ
วัน แบงค็อก ที่เฟซบุ๊ก
วัน แบงค็อก ที่เอกซ์ (ทวิตเตอร์)
วัน แบงค็อก ที่อินสตาแกรม
แผนที่และภาพถ่ายทางอากาศของ วัน แบงค็อก
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′38″N 100°32′50″E﻿ / ﻿13.7272°N 100.5473°E﻿ / 13.7272; 100.5473
| ด ค กตึกระฟ้าในกรุงเทพมหานคร |
| --- | --- | --- |
| ฝั่งพระนคร |  ตึกใบหยก 2  สเตท ทาวเวอร์  โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์  เดอะเม็ท  เอ็มไพร์ทาวเวอร์  จิวเวอร์รี่ เทรด เซ็นเตอร์  เดอะ พาโน  ไชน่า รีซอร์สเซส ทาวเวอร์  มิลเลนเนียม เรสซิเดนซ์  เซ็นทรัลเวิลด์ ออฟฟิสเศส  แกรนด์ เซ็นเตอร์ พอยท์ ราชดำริ  อับดุลราฮิม เพลส  สาทรสแควร์  เทอร์มินอล 21 อโศก  จัตุรัสจามจุรี  ตึกช้าง  โรงแรมแมนดาริน โอเรียนเต็ล กรุงเทพ  อมันตา ลุมพินี  เอ็ม สีลม  คิง เพาเวอร์ มหานคร  โฟร์ซีซันส์ ไพรเวท เรสซิเด้นซ์ กรุงเทพฯ  วันซิตี้เซ็นเตอร์  วัน แบงค็อก ทาวเวอร์  เดอะ เรสซิเดนเซส แอท ดุสิต เซ็นทรัล พาร์ค  |  |
| ฝั่งธนบุรี |  เดอะ ริเวอร์ ทาวเวอร์ เอ  สินสาธร ทาวเวอร์  โรงแรมเพนนินซูล่า  ไอคอนสยาม  ธนาคารกสิกรไทย สำนักถนนราษฎร์บูรณะ  |  |
| ดูเพิ่ม |  รายชื่ออาคารที่สูงที่สุดในประเทศไทย  รายชื่อตึกที่สูงที่สุดในโลก  รายชื่อตึกที่ใหญ่ที่สุดในโลก  รายชื่อเมืองที่มีตึกระฟ้ามากที่สุดในโลก  |  |
 ตัวเอียง หมายถึงตึกระฟ้าที่อยู่ในระหว่างก่อสร้างหรือระหว่างการเตรียมการก่อสร้าง 
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า 
พื้นที่ก่อสร้างวัน แบงค็อก ในเดือนธันวาคม พ.ศ. 2563
การก่อสร้างวัน แบงค็อก ในเดือนกันยายน พ.ศ. 2565
บิ๊กซี บางกอก มาร์เช่
รายชื่อภาพยนตร์ไทย พ.ศ. 2485

รายชื่อภาพยนตร์ไทย ที่ออกฉายครั้งแรกใน พ.ศ. 2485
| เรื่อง | บทประพันธ์ | ผู้สร้าง | ผู้กำกับ | นักแสดง | ฉายวันที่ |
| --- | --- | --- | --- | --- | --- |
| น้ำท่วมดีกว่าฝนแล้ง (2485) |  |  |  | นำแสดงโดย: จำรัส สุวคนธ์, นรา นภาพันธ์ |  |
| บ้านไร่นาเรา (2485) | บทประพันธ์: ป. พิบูลสงคราม | ผู้สร้าง: กองภาพยนตร์ทหารอากาศ | ผู้กำกับ: ทองอินฯ, เนรมิต | นำแสดงโดย: ทวี จุลละทรัพย์, อารี ปิ่นแสง | ฉายวันที่ 30 เมษายน พ.ศ. 2485 |
วันจักรยาน (2485): 
เรือนรักเก่า (2485): 
| โตนงาช้าง (2485) | บทประพันธ์: เสาว์ บุญเสนอ | ผู้สร้าง: กรมรถไฟ |  | นำแสดงโดย: เกษ อรรถจินดา, ฉลาด ลิ่มสวัสดิ์, ประวิตร นนทิ |  |
2022 สึนามิ วันโลกสังหาร

| 2022 สึนามิ วันโลกสังหาร |
| --- | --- |

กำกับ: ทรนง ศรีเชื้อ
เขียนบท: ทรนง ศรีเชื้อ
อำนวยการสร้าง: ทรนง ศรีเชื้อ
นักแสดงนำ: พิศาล ศรีมั่นคง สิรินดา เจนเซ่น ภาณุเดช วัฒนสุชาติ สุเชาว์ พงษ์วิไล  ชุมพร เทพพิทักษ์ ชลิต เฟื่องอารมย์ นิชาภา ประกรณ์กิจวัฒนา ปริญญา วงษ์ศิลป์  ธนายง ว่องตระกูล
ดนตรีประกอบ: Save The Earth โดย หฤทัย ม่วงบุญศรี
ผู้จัดจำหน่าย: ทเว็นตี้จูน เอนเตอร์เทนเมนท์
วันฉาย: 28 พฤษภาคม พ.ศ. 2552 (เลื่อนมาจาก 30 เมษายน ปีเดียวกัน)
ประเทศ:  ไทย
ภาษา: ไทย
ทุนสร้าง: 160 ล้านบาท
ทำเงิน: 3.7 ล้านบาท
ข้อมูลจาก IMDb
ข้อมูลจากสยามโซน
2022 สึนามิ วันโลกสังหาร (อังกฤษ: 13-04-2022 Tsunami) เป็นภาพยนตร์ไทยที่เข้าฉายในวันที่ 28 พฤษภาคม พ.ศ. 2552 นำแสดงโดย พิศาล ศรีมั่นคง, สิรินดา เจนเซ่น, ภาณุเดช วัฒนสุชาติ, สุเชาว์ พงษ์วิไล, ชุมพร เทพพิทักษ์, ชลิต เฟื่องอารมย์, นิชาภา ประกรณ์กิจวัฒนา, ปริญญา วงษ์ศิลป์ อำนวยการสร้าง, บทภาพยนตร์และกำกับการแสดงโดย ทรนง ศรีเชื้อ
คำโปรย

มนุษย์ทำร้ายโลกมานาน ใกล้ถึงเวลาโลกทวงแค้นจากเรา
เนื้อเรื่อง

หลังจากเหตุการณ์สึนามิในวันที่ 26 ธันวาคม พ.ศ. 2547 ทำให้ประเทศไทยได้รับผลกระทบจากสภาวะโลกที่เปลี่ยนแปลงไป ไม่ว่าจะเป็นปรากฏการณ์เอลนีโญ, ลานีญา, ทุพภิกขภัย, อุทกภัย, แผ่นดินไหวนับครั้งไม่ถ้วนและทวีความรุนแรงขึ้นเรื่อย ๆ
ในปี ค.ศ. 2022 (พ.ศ. 2565) รัฐบาลไทยภายใต้การนำของนายกรัฐมนตรีหนุ่ม ไตรภพ (ภาณุเดช วัฒนสุชาติ) ได้ออกพระราชกำหนดฉุกเฉินจัดอันดับความรุนแรงของภัยพิบัติและวางแผนการเตือนภัย โดยจัดตั้ง "ศูนย์เตือนภัยภาคพื้นเอเชีย-แปซิฟิก และมหาสมุทรอินเดีย" ภายใต้การดูแลของ ด๊อกเตอร์สยาม (สุเชาว์ พงษ์วิไล) ซึ่งมีหนุ่มสาวรุ่นใหม่ไฟแรงสามคน คือ ภูเก็ต (พิศาล ศรีมั่นคง) ซินดี้ (สิรินดา เจนเซ่น) และ พีพี (นิชาภา ประกรณ์กิจวัฒนา) ทำงานร่วมกันอย่างแข็งขันด้วยอุดมการณ์รักธรรมชาติอันมุ่งมั่นทั้งสามคนทำงานกันอย่างสนิทสนมเสมือนคนในครอบครัวเดียวกัน
นายกรัฐมนตรีไตรภพเชื่อถือและเชื่อมั่นการคาดการณ์ภัยพิบัติของ ดร.สยาม อย่างมาก แต่ด้วยลักษณะของภัยธรรมชาติโดยเฉพาะอย่างยิ่งการเกิดแผ่นดินไหว และคลื่นยักษ์สึนามินั้นไม่สามารถคาดเดาได้ว่าจะเกิดขึ้นเมื่อไหร่และที่ไหน ด้วยเหตุนี้ทำให้ ดร.สยาม คำนวณการเกิดแผ่นดินไหวที่มีผลต่อชีวิตประชาชนผิดพลาด สร้างความตระหนกให้แก่ประชาชนทั่วประเทศ เขาจึงถูกกดดันอย่างหนักจาก สมชาติ (ชลิต เฟื่องอารมย์) หัวหน้าพรรคการเมืองร่วมรัฐบาล
เมื่อมีการเตือนภัยครั้งต่อมา ดร.สยาม รู้ตัวดีว่าเขาคือตัวแปรสำคัญของความน่าเชื่อถือและอนาคตทางการเมืองของนายกรัฐมนตรีไตรภพ และไตรภพ ก็ต้องเลือกระหว่างลาภยศสรรเสริญ กับ ชีวิตของประชาชนทั้งประเทศที่เขาเป็นผู้นำ
เบื้องหลังและการถูกวิพากษ์วิจารณ์

ยังไม่ทันที่ภาพยนตร์จะได้ออกฉาย แต่กลายเป็นที่วิพากษ์วิจารณ์ถึงภาพโปสเตอร์ว่าไม่เหมาะสม เพราะเป็นภาพของศพผู้เสียชีวิตจากเหตุการณ์สึนามิ จำนวน 15 ศพ ที่กำลังอยู่ในสภาพขึ้นอืดนอนเรียงรายอยู่ริมชายหาด บางรายอยู่ในสภาพไม่มีเสื้อผ้าห่อหุ้มร่างกาย สามารถมองเห็นอวัยวะเพศ ซึ่งภาพนี้เป็นคัตเอ้าท์ที่ด้านข้างอาคารพาณิชย์ 5 ชั้น บริเวณทางขึ้นทางด่วนหัวลำโพง
เป็นภาพยนตร์จากการกำกับและเขียนบทโดย ทรนง ศรีเชื้อ ผู้กำกับที่ได้ชื่อว่าผู้กำกับจอมซาดิสต์ ที่มีชื่อเสียงมาจากภาพยนตร์แนวอีโรติค เป็นภาพยนตร์ในแนววิทยาศาสตร์และพิบัติภัยด้วยทุนสร้าง 160 ล้านบาท เป็นเรื่องแรกของไทย ใช้เวลาถ่ายทำนาน 3 ปี โดยเป็นการถ่ายทำในสตูดิโอเป็นหลัก โดยมีการสร้างสตูดิโอสำหรับถ่ายทำภาพยนตร์เรื่องนี้โดยเฉพาะขึ้นที่บริเวณเขื่อนแก่งกระจาน จังหวัดเพชรบุรี ซึ่งทาง ทรนง ศรีเชื้อ ผู้สร้างและผู้กำกับหวังจะให้เป็นสถานที่ท่องเที่ยวต่อไปในอนาคต  อีกทั้งเป็นภาพยนตร์ไทยเรื่องแรกด้วยที่กำหนดบทให้นายกรัฐมนตรีเป็นตัวละครเอกและมีบทบาทสำคัญในเรื่อง นอกจากนี้แล้วตัวละครสำคัญอย่าง ดร.สยาม ที่รับบทโดย สุเชาว์ พงษ์วิไล ยังได้แบบอย่างมาจากบุคคลที่มีตัวตนจริง คือ สมิทธ ธรรมสโรช อดีตอธิบดีกรมอุตุนิยมวิทยา ผู้ที่เคยทำนายล่วงหน้าถึงเหตุการณ์สึนามิเมื่อปลายปี พ.ศ. 2547 แต่ไม่มีใครเชื่อ
อย่างไรก็ตาม เมื่อภาพยนตร์เข้าฉาย 4 วันแรก ทำรายได้เพียงแค่ 2 ล้านบาทเท่านั้น ทำให้ ทรนง ศรีเชื้อ ผู้สร้างและผู้กำกับเครียดจนถึงพยายามจะฆ่าตัวตาย โดยอ้างว่า ลงทุนและตั้งใจกับภาพยนตร์เรื่องนี้มากเพื่อที่จะเตือนภัยชาวกรุงเทพมหานคร แต่กลับไม่มีใครสนใจ แต่บางส่วนก็เชื่อว่าเป็นความพยายามที่จะสร้างกระแสเพื่อโปรโมต โดยรวมแล้ว ภาพยนตร์ทำรายได้ไปทั้งหมด 3.7 ล้านบาท
ต่อมา ในต้นปี พ.ศ. 2553 ได้มีการฟ้องร้องเรื่องการว่าจ้างให้โฆษณาภาพยนตร์เรื่องนี้เกิดขึ้น เมื่อฝ่ายที่ถูกทรนงว่าจ้างให้โฆษณาภาพยนตร์เรื่องนี้เปิดเผยว่า ได้รับเงินค่าจ้างยังไม่ครบ เมื่อนำเช็คที่ทางทรนงจ่ายให้ไปก่อนไปขึ้นเงิน ก็ปรากฏว่าเช็คเด้ง จึงออกมาฟ้องร้อง
ในส่วนของการออกเป็นวีซีดีและดีวีดีได้ออกมาเมื่อกลางปี พ.ศ. 2552 โดย บริษัท เอ็มวีดี จำกัด และได้ฉายออกอากาศทางโทรทัศน์เป็นครั้งแรก ในรายการหนังดังวันพุธทางช่อง 7 เมื่อวันพุธที่ 20 ตุลาคม พ.ศ. 2553 เวลา 23.00 น.
แหล่งข้อมูลอื่น

13-04-2022 สึนามิ วันโลกสังหาร (2009) ที่สยามโซน
ภาพยนตร์ตัวอย่าง เก็บถาวร 2009-04-25 ที่ เวย์แบ็กแมชชีน
หน้าปกดีวีดี
โรงพยาบาลนครปฐม

| โรงพยาบาลนครปฐม |
| --- | --- |
Nakhon Pathom Hospital


ที่ตั้ง: 196 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม โทร. 034-213606 - 10
ข้อมูลทั่วไป
ก่อตั้ง: 11 มีนาคม พ.ศ. 2509
สังกัด: กระทรวงสาธารณสุข
โรงเรียนแพทย์: วิทยาลัยแพทยศาสตร์ศรีสวางควัฒน ราชวิทยาลัยจุฬาภรณ์
ผู้อำนวยการ: พญ.ดารารัตน์ รัตนรักษ์
เว็บไซต์: http://www.nkpthospital.go.th
โรงพยาบาลนครปฐม เป็นโรงพยาบาลศูนย์ของส่วนภูมิภาคของกระทรวงสาธารณสุข ตั้งอยู่เลขที่ 196 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม แต่เดิมเป็นโรงพยาบาลในสังกัดกรมการแพทย์ กระทรวงสาธารณสุข เปิดให้บริการตั้งแต่ปี พ.ศ. 2495 เป็นโรงพยาบาลศูนย์ระดับตติยภูมิ ขนาด 722 เตียง
ประวัติ

แต่เดิมโรงพยาบาลนครปฐม ตั้งอยู่บนถนนหลังพระ ตำบลพระปฐมเจดีย์ อำเภอเมืองนครปฐม จังหวัดนครปฐม เป็นย่านชุมชนที่มีความหนาแน่น มีเนื้อที่ประมาณ 13 ไร่เศษ เป็นทรัพย์สินส่วนของ เทศบาลเมืองนครปฐม อาคารบริการมีเพียง ตึกอำนวยการชั้นเดียว 1 หลัง เรือนผู้ป่วยสามัญ และตึกสงฆ์อาพาธ 3 หลัง
ในปี 2505 นายพล วงศาโรจน์ ผู้ว่าราชการจังหวัดนครปฐม นายมานิตย์ พงษ์ไพบูลย์ ผู้อำนวยการโรงพยาบาลนครปฐม แลข้าราชการ พ่อค้า ประชาชน ร่วมกันวางโครงการย้ายโรงพยาบาล ไปยังสถานที่ๆ เหมาะสมกว่า ด้วยการสนับสนุนจากเงินงบประมาณของรัฐ เงินบริจาคสมทบจากภาคเอกชนและประชาชนทั่วไป จำนวน 7,245,899.50 บาท
ต่อมาในปี 2506-2509 ได้ดำเนินการก่อสร้าง โรงพยาบาลแห่งใหม่ บริเวณหน้าโรงเรียนพระปฐมวิทยาลัย ซึ่งแต่เดิมเป็นที่ราชพัสดุในความดูแลของกระทรวงศึกษาธิการ จนแล้วเสร็จในวันที่ 11 มีนาคม 2509 ฯพณฯ นายกรัฐมนตรี จอมพลถนอม กิตติขจร ได้ทำพิธีเปิดโรงพยาบาลแห่งนี้
กระเบนราหู (ภาพยนตร์ พ.ศ. 2561)

| กระเบนราหู |
| --- | --- |
ใบปิดภาพยนตร์
กำกับ: พุทธิพงษ์ อรุณเพ็ง
เขียนบท: พุทธิพงษ์ อรุณเพ็ง
อำนวยการสร้าง: วิทวัส เมฆสวรรค์ จักรวาล นิลธำรงค์ ชาติชาย ไชยยนต์ ฟีลิป แอวริล
นักแสดงนำ: รัสมี เวระนะ วัลลภ รุ่งกำจัด อภิสิทธิ์ หะมะ
กำกับภาพ: นวโรภาส รุ่งพิบูลโสภิษฐ์
ตัดต่อ: ลี ชาตะเมธีกุล หรินทร์ แพทรงไทย
ดนตรีประกอบ: คริสตีน ออต มาตีเยอ กาบรี
บริษัทผู้สร้าง: ไดเวอร์ชัน เลส์ ฟีล์ม เดอ เลตรองเฌ (ฝรั่งเศส) ยูคู่ พิกเจอส์ (จีน) มิดเอาท์ ซาวน์ ฟีล์ม 
ผู้จัดจำหน่าย: ฌูร์เดอซ์แฟต
วันฉาย:   7 กันยายน ค.ศ. 2018 (2018-09-07) (เทศกาลภาพยนตร์นานาชาติเวนิส)    8 กรกฎาคม ค.ศ. 2019 (2019-07-08) (เทศกาลภาพยนตร์นานาชาติอาเซียน กรุงเทพมหานคร)    11 กรกฎาคม ค.ศ. 2019 (2019-07-11) (โรงภาพยนตร์ทั่วไป, ประเทศไทย) 
ความยาว: 105 นาที
ประเทศ: ไทย ฝรั่งเศส จีน
ภาษา: ไทย
ทำเงิน: 4 แสนบาท
กระเบนราหู เป็นภาพยนตร์ไทย แนวอาร์ตดราม่า ออกฉายครั้งแรกที่ประเทศอิตาลี ในปี ค.ศ. 2018 เขียนบทและกำกับการแสดงโดยพุทธิพงษ์ อรุณเพ็ง โดยเป็นการกำกับภาพยนตร์ขนาดยาวเรื่องแรกของเขา ภาพยนตร์ออกฉายรอบปฐมทัศน์ในเทศกาลภาพยนตร์นานาชาติเวนิส เมื่อวันที่ 7 กันยายน ค.ศ. 2018 และได้รับรางวัลภาพยนตร์ยอดเยี่ยมประเภท Orizzonti/ Horizon Prize (สุนทรียภาพในการเล่าเรื่อง) ทำให้กระเบนราหูเป็นภาพยนตร์ไทยเรื่องแรกที่ได้รับรางวัลจากเทศกาลภาพยนตร์นานาชาติเวนิส นอกจากนี้พุทธิพงษ์ อรุณเพ็ง ยังได้รับรางวัลพีระมิดเงินในเทศกาลภาพยนตร์นานาชาติไคโร ครั้งที่ 40
ภาพยนตร์เรื่องนี้ใช้นักแสดงตัวหลักเพียง 3 คน ได้แก่ อภิสิทธิ์ หะมะ, วัลลภ รุ่งกำจัด และรัสมี เวระนะ นักร้องหญิงยอดเยี่ยมแนวอีสานโซล เจ้าของรางวัลคมชัดลึกอวอร์ด 2 สมัย นอกจากนี้ยังได้คริสตีน ออต และ มาตีเยอ กาบรี นักแต่งเพลงชาวฝรั่งเศสร่วมกันทำดนตรีประกอบ ตัดต่อภาพโดยลี ชาตะเมธีกุลโดยภาพยนตร์มีเนื้อหาเกี่ยวกับผู้อพยพชาวโรฮีนจาในประเทศไทย และสะท้อนปัญหาความขัดแย้งทางชาติพันธุ์ของมนุษย์ ผ่านความสัมพันธ์ของตัวละครที่เป็นผู้ประสบภัยชาวโรฮีนจาและชายชาวประมงไร้ชื่อ ตัวภาพยนตร์มีบทพูดของตัวละครน้อยโดยเน้นการดำเนินเรื่องผ่านภาพที่สวยงามและเสียงดนตรีประกอบ นอกจากนี้ยังมีสัญลักษณ์ต่างๆที่ผู้ชมจะต้องตีความตลอดทั้งเรื่อง
กระเบนราหูได้ฉายในประเทศไทยเป็นครั้งแรกในงานเทศกาลภาพยนตร์นานาชาติอาเซียน ที่กรุงเทพมหานคร เมื่อวันที่ 8 กรกฎาคม ค.ศ. 2019 ต่อมาได้ฉายในโรงภาพยนตร์ทั่วไปในประเทศไทยเมื่อวันที่ 11 กรกฎาคม ค.ศ. 2019 และได้รับรางวัลคมชัดลึก อวอร์ด ครั้งที่ 16 สาขาภาพยนตร์ยอดเยี่ยม และรางวัลสตาร์พิคส์ ครั้งที่ 17 ประจำปี พ.ศ. 2562​ สาขาภาพยนตร์ยอดเยี่ยม
นักแสดง

วัลลภ รุ่งกำจัด รับบท ชาวประมงซึ่งใช้ชีวิตอยู่คนเดียวหลังจาก สายใจ หญิงคนรัก หนีตามทหารเรือไป เป็นผู้ช่วยชีวิตชาวโรฮีนจาและตั้งชื่อให้ว่า ธงไชย
อภิสิทธิ์ หะมะ รับบท ธงไชย ชาวโรฮีนจาที่ถูกชาวประมงช่วยชีวิตไว้และให้อาศัยอยู่ด้วย ถูกตั้งชื่อให้ใหม่ โดยเขาไม่สามารถพูดได้
รัสมี เวระนะ รับบท สายใจ อดีตคนรักของชาวประมง เธอทิ้งชาวประมงเพื่อไปอยู่กับทหารเรือ ก่อนจะกลับมาในภายหลัง
การเผยแพร่

กระเบนราหูฉายครั้งแรกที่ประเทศอิตาลี ในเทศกาลภาพยนตร์นานาชาติเวนิส ครั้งที่ 75 วันที่ 7 กันยายน ค.ศ. 2018 และได้รับรางวัล Orizzonti (สุนทรียภาพในการเล่าเรื่อง) โดยเป็นภาพยนตร์ไทยเรื่องแรกที่ได้รับรางวัลจากเทศกาลภาพยนตร์นานาชาติเวนิส และถูกเสนอชื่อเข้าชิงรางวัล Discovery Award ในเทศกาลภาพยนตร์นานาชาติโทรอนโต ค.ศ. 2018 รวมทั้งได้ฉายในเทศกาลภาพยนตร์นานาชาติและคว้ารางวัลในหลายประเทศ ทั้งใน ฝรั่งเศส, อียิปต์, กรีซ, สเปน, โครเอเชีย, อินเดีย, ไต้หวัน และ ประเทศญี่ปุ่น
สำหรับประเทศไทย ออกฉายครั้งแรกในเทศกาลภาพยนตร์นานาชาติอาเซียน เมื่อวันที่ 8 กรกฎาคม ค.ศ. 2019 ที่ พารากอน ซีนีเพล็กซ์ สยามพารากอน และฉายตามโรงภาพยนตร์ทั่วไปในวันที่ 11 กรกฎาคม ค.ศ. 2019
การเผยแพร่ > โฮม มีเดีย

ในประเทศไทยภาพยนตร์เรื่องกระเบนราหู ได้ถูกผลิตและจัดจำหน่ายในรูปแบบแผ่นบลูเรย์ ระดับภาพความคมชัดสูง (HD) และแผ่นดีวีดี รวมทั้งดิจิทัล ในเดือน มีนาคม ค.ศ. 2020
โดยในแผ่นบลูเรย์ มีการบรรจุภาพยนตร์สั้นเรื่อง ชิงช้าสวรรค์ (Ferris Wheel) ภาพยนตร์สั้นของ พุทธิพงษ์ อรุณเพ็ง ที่เคยคว้ารางวัล Special Mention จากประเทศสิงคโปร์ เข้าไปด้วย โดยสามารถกดเลือกรับชมได้จากหน้าเมนู
ผลตอบรับ > คำวิจารณ์

ภาพยนตร์ได้รับคำชื่นชมทั้งจากภายในประเทศและสื่อต่างชาติ โดยได้คะแนน 6.8/10 จากอินเทอร์เน็ตมูวีเดตาเบส (ไอเอ็มดีบี)
ด้วยการที่หนึ่งในตัวละครหลักไม่มีโอกาสได้สื่อสารด้วยคำพูดตลอดทั้งเรื่อง ผู้กำกับได้นำคนดูไปสัมผัสกับภาวะไร้อำนาจที่ชาวโรฮิงญาต้องเผชิญในการสื่อสารต่อสาธารณชนและการกำหนดชะตากรรมของตัวเอง
Richard Kuipers : Variety
... หนังไม่เพียงสื่อสารประเด็นเกี่ยวกับ “ชาวโรฮิงญา” หากยังพยายามสำรวจตรวจสอบสภาพ “ความเป็นมนุษย์” ไปจนถึงระดับรากฐานที่สุด นั่นคือ การเป็นมนุษย์ผู้เปลือยเปล่า ไร้ตัวตน ไร้ที่อยู่อาศัย ไร้ภาษา

ทว่า พร้อมๆ กันนั้น หนังก็ฉายภาพให้เห็นว่าสรรพสิ่งและสรรพชีวิตต่างๆ เช่น แสงไฟ LED ที่ทำให้บ้านไม้โทรมๆ กลายสภาพเป็นดิสโก้เธค และทำให้มนุษย์ธรรมดาเป็นมาก/น้อยกว่ามนุษย์ปกติ, หินสีลึกลับทรงคุณค่าในพื้นที่ป่า ตลอดจนกระเบนราหูในท้องทะเล ล้วนโอบล้อมชะตากรรม-โศกนาฏกรรมของมนุษย์เอาไว้
คนมองหนัง : มติชน สุดสัปดาห์ ฉบับ 12-18 กรกฎาคม พ.ศ. 2562